மாம்பழ முகத்தில் கருவண்டு கண்கள் சுழல, `நாடகமெல்லாம் கண்டேன் உந்தன் ஆடும் விழியிலே' என்ற 'மதுரை வீரன்' படத்தின் பாடல் வரிகளுக்கு பத்மினி கண்களாலேயே அபிநயம் பிடிக்கும் அழகுக்கு இணையாக இன்னொரு நாயகி பிறக்கவேயில்லை. நாட்டியப் பேரொளியாக வாழ்ந்து மறைந்த அந்தப் பேரழகுக்கு இன்று 86 வது பிறந்தநாள். `பப்பிம்மா’ எனச் செல்லமாக அழைக்கப்பட்டவரின் நடிப்பும் நடனத்திறமையும் கேக்கின் மேல் செர்ரிபோல அவ்வளவு ரசனையும் ருசியும் சேர்ந்தது. அவர் பற்றிப் பெரிதும் தெரியாத சம்பவங்கள் பற்றி, இங்கே பகிர்ந்துகொள்கிறார் கண்ணதாசனின் மூத்த சகோதரர் ஏ.எல்.சீனிவாசனின் மருமகள் ஏ.எல்.ஜெயந்தி.